URBANISTIČKI PLAN UREĐENJA “VELIKI MODRUŠ POTOK” (T)
II. ODREDBE ZA PROVOĐENJE

Na temelju članka 109. i 111. Zakona o prostornom uređenju (Narodne novine 153/13 i 65/17) i članka 28. Statuta Općine Netretić (Glasnik Općine Netretić 03/13) Općinsko vijeće Općine Netretić na  svojoj __. sjednici održanoj __. ______ 2018. godine, donosi slijedeću:
ODLUKU 

o donošenju Urbanističkog plana uređenja  
„Veliki Modruš Potok“ (T)
I. TEMELJNE ODREDBE

Članak 1.
Donosi se Urbanistički plan uređenja „Veliki Modruš Potok“ (T) (u daljnjem tekstu: Plan) koji je izradilo poduzeće ARHEO d.o.o. za projektiranje i prostorno planiranje iz Zagreba.  

Članak 2.
Sastavni dio ove Odluke je elaborat pod naslovom Urbanistički plan uređenja „Veliki Modruš Potok“ (T) koji se sastoji od:

I. Tekstualnog dijela (Odredbe za provođenje) sa slijedećim sadržajem:
1. Uvjeti određivanja i razgraničavanja površina javnih i drugih namjena

2. Uvjeti smještaja građevina gospodarskih djelatnosti

3. Uvjeti uređenja odnosno gradnje, rekonstrukcije i opremanja prometne,  telekomunikacijske i komunalne mreže s pripadajućim objektima i površinama

4. Uvjeti uređenja javnih zelenih površina

5. Mjere zaštite prirodnih i kulturno-povijesnih cjelina i građevina i ambijentalnih vrijednosti

6. Postupanje s otpadom

7. Mjere sprječavanja nepovoljnog utjecaja na okoliš

8. Mjere provedbe Plana

II. Grafičkog dijela koji sadrži kartografske prikaze u mjerilu M 1:2000 i to:
1. Korištenje i namjena površina

2. Prometna, ulična i komunalna infrastrukturna mreža


2.1. Prometna i ulična mreža


2.2. Telekomunikacije i energetski sustav


2.3. Vodnogospodarski sustav

3. Uvjeti korištenja, uređenja i zaštite površina

4. Način i uvjeti gradnje


4.1. Oblici korištenja


4.2. Način  gradnje


4.3. Prijedlog parcelacije

III. Obveznih priloga Urbanističkog plana uređenja
Elaborat iz stavka 1. ovog  članka sastavni je dio ove Odluke i ovjerava se pečatom Općinskog vijeća Općine Netretić i potpisom predsjednika Općinskog vijeća Općine Netretić.

Članak 3.
Urbanistički plan uređenja „Veliki Modruš Potok“ (T) izrađen je  prema Odluci o izradi istog (Glasnik Općine Netretić 11/17) te u skladu s Prostornim planom uređenja Općine Netretić sa smanjenim sadržajem (Glasnik Općine Netretić 11/07 i 10/12). 
Uvid u Urbanistički plan uređenja „Veliki Modruš Potok“ (T) može se obaviti u prostorijama Općine Netretić, u Netretiću.
II. ODREDBE ZA PROVOĐENJE
1.

UVJETI ODREĐIVANJA I RAZGRANIČAVANJA POVRŠINA JAVNIH I DRUGIH NAMJENA
                                                               Članak 4.
Uvjeti za određivanje korištenja površina za javne i druge namjene u Urbanističkom planu uređenja „Veliki Modruš Potok“ (T) (u daljnjem tekstu Plan) su:

· temeljna obilježja Općine Netretić  i ciljevi razvoja gospodarskih djelatnosti na području Općine 
· valorizacija postojeće prirodne i neizgrađene sredine

· održivo korištenje i kvaliteta prostora i okoliša, te unaprjeđenje kvaliteta života

· postojeći i planirani broj stanovnika

· poticanje razvoja pojedinih prostornih cjelina Općine

· povećanje broja radnih mjesta na području Općine i ostalog gravitacijskog područja

· racionalno korištenje infrastrukturnih sustava

Površine javnih i drugih namjena razgraničene su i označene bojom i planskim znakom u grafičkom dijelu Plana, kartografski prikaz broj “1. Korištenje i namjena površina” u mjerilu 1:2 000 i to:
1. Gospodarska namjena – ugostiteljsko turistička namjena

T
· hotel i turističko naselje - T1 i T2

· kamp odmorište - T3

· ostali ugostiteljski sadržaji - T4
2. Zaštitne zelene površine






Z
3. Površine infrastrukturnih sustava





IS
2.

UVJETI SMJEŠTAJA GRAĐEVINA GOSPODARSKIH DJELATNOSTI
Članak 5.
Unutar površine ugostiteljsko turističke namjene - T planirana je gradnja hotela, vila, kamp odmorišta i pratećih sadržaja.
Unutar površine ugostiteljsko turističke namjene - T1 i T2, planirano je najviše 80 kreveta, od čega do 50 u hotelu i do 30 u vilama.
Unutar površine ugostiteljsko turističke namjene - T3, planirano je najviše 30 kamp mjesta, odnosno 90 korisnika.
Unutar površine ugostiteljsko turističke namjene - T4, planiran je smještaj ostalih ugostiteljskih sadržaja turističke zone sa smještajnim kapacitetima do 20 keveta.
Prostorne cjeline ugostiteljsko turističke namjene (T) i područja gradivog dijela prostornih cjelina prikazani su na kartografskom prikazu 4.2. Uvjeti gradnje u mj. 1:2000, a njihove oznake te brojčani pokazatelji (površina i kapacitet) dani su u sljedećoj tablici:
	Oznaka prostorne cjeline
	Približna površina (m2)
	Namjena
	Max. kapacitet

(kreveta/korisnika)

	T1, T2
	6040
	hotel, turističko naselje
	80 kreveta

	T3
	3280
	kamp odmorište
	90 korisnika

	T4
	3280
	pratećo sadržaji
	20 kreveta

	Ukupno
	12600 m2
	
	190


Članak 6.
Unutar prostorne cjeline ugostiteljsko - turističke namjene T1 i T2, prema kartografskom prikazu 4.2. Uvjeti gradnje, moguća je gradnja hotela i vila, odnosno ugostiteljsko turističkih građevina manjeg kapaciteta (kuća za odmor, apartman i sl.) kao osnovnih turističkih sadržaja, te pratećih komplementarnih turističkih sadržaja kompatibilnih sa osnovnom turističkom namjenom koji se mogu graditi unutar područja gradivog dijela prostorne cjeline kao dopuna sadržaja hotela i vila.

Prateći sadržaji kompatibilni sa osnovnom turističkom namjenom su: parkirališta, površine za rekreaciju (različita igrališta, zatvoreni i otvoreni bazen i dr.), sadržaji potrebni za zdravstveni turizam, zabavni, ugostiteljski, trgovački sadržaji i sl. 

Uvjeti gradnje hotela unutar prostorne cjeline T1 i T2:
· najmanja površina građevne čestice iznosi 2000 m2,

· najveća katnost može biti Po+S+P+1+Pk, 

· najveća visina može iznositi 14,0 m,

· moguća je gradnja jedne ili više podrumskih etaža,

· najveći broj kreveta je 50,

· hotel se gradi kao samostojeća građevine ili kao složena građevina (sklop više međusobno funkcionalno i/ili tehnološki povezanih građevina koji obuhvaća hotel, depadanse, prateće sadržaje).

Uvjeti gradnje vila, odnosno ugostiteljsko turističkih građevina manjeg kapaciteta (kuća za odmor, apartman i sl.) unutar prostorne cjeline T1 i T2:
· najmanja površina građevne čestice iznosi 1000 m2,
· najveća katnost može biti P+1+Pk,

· najveća visina može iznositi 8,0 m,

· moguća je gradnja suterena,

· najveća građevinska bruto površina je 250m2,

· najveći ukupni broj ležaja u vilama je 30,

· vile se mogu graditi kao samostojeće ili kao složena građevina (sklop više međusobno funkcionalno i/ili tehnološki povezanih građevina), više vila na jednoj čestici mogu činiti složenu građevinu.

Opći uvjeti gradnje unutar prostorne cjeline T1 i T2:
· koeficijent izgrađenosti čestice ne može biti veći od 0,4,

· koeficijent iskoristivosti čestice ne može biti veći od 1,0,
· najveći kapacitet prostorne cjeline je 80 kreveta,
· krov može biti ravni ili kosi. Nagib kosog krova mora biti od 18º do 26º,

· pri izvedbi ravnog krova, potkrovlje se izvodi kao uvučeni kat, poštivajući maksimalnu visinu građevine,

· uvučeni kat je najviši kat oblikovan ravnim krovom čiji zavoreni ili natkriveni dio iznosi najviše 75% površine dobivene vertikalnom projekcijom svih zatvorenih nadzemnih dijelova građevine,

· unutar prostorne cjeline može se graditi u fazama uz uvjet da se za svaku pojedinu fazu ishodi poseban akt za građenje,
· prilikom projektiranja posebno se mora voditi računa da se osigura kategoriju smještajnih kapaciteta minimalno 3 zvjezdice, a adekvatno tome i nivo pratećih sadržaja (športskih, rekreacijskih, ugostiteljskih, uslužnih i zabavnih),
· objekti pratećih sadržaja mogu imati najveću katnost maksimalno Po+P i visinu 5m ili P+1 i visinu 6m,

· vrsta i kapacitet pratećih sadržaja i javnih površina određuje se proporcionalno u  odnosu na svaku fazu izgradnje smještajnih građevina,
· otvoreni bazeni do 100 m2 s ukopanim pripadajućim pomoćnim prostorijama kao i otvoreni dijelovi zgrade ne uračunavaju se u obračun izgrađenosti i iskoristivosti građevne čestice,
· najmanje 40% površine građevne čestice ugostiteljsko-turističke namjene mora se urediti kao parkovi nasadi i prirodno zelenilo,

· potrebno je osigurati potrebni broj parkirališnih/garažnih mjesta prema odredbama ovog Plana,

· na parkiralištima osigurati potrebni broj mjesta za vozila osoba s teškoćama u kretanju (najmanje 5% od potrebnog broja parkirališnih mjesta),
· minimalna udaljenost građevine od granica susjednih čestica iznosi minimalno H/2, ali ne manje od 3,0 m. udaljenost građevine od javno prometne površine je najmanje  H/2, a ne može biti manja od 5,0 m. u smislu određivanja udaljenosti građevine granice čestice H je visina građevine.
Članak 7.
Unutar prostorne cjeline T4, planirana je gradnja ostalih ugostiteljskih sadržaja u sklopu ugostiteljsko-turističke građevine, odnosno centralnog objekta cijele ugostiteljsko-turističke zone namijenjenog smještaju prostorija za preradu i skladištenje vina, kušaonice, trgovine, restorana, caffe bara i smještajnih kapaciteta, te pratećih komplementarnih turističkih sadržaja kompatibilnih sa osnovnom turističkom namjenom koji se mogu graditi unutar područja gradivog dijela prostorne cjeline kao dopuna sadržaja centralnog objekta.

Prateći sadržaji kompatibilni sa osnovnom turističkom namjenom su: parkirališta, površine za rekreaciju (različita igrališta, parkovi, zelene površine i dr.). 

Uvjeti gradnje centralnog objekta sa pratećim sadržajima unutar prostorne cjeline T4:
· koeficijent izgrađenosti čestice ne može biti veći od 0,4,
· koeficijent iskoristivosti čestice ne može biti veći od 1,0,

· minimalna površina građevne čestice iznosi 1000 m2,

· maksimalna katnost može biti Po+S+P+1+Pk,

· maksimalna visina može iznositi 14,0 m,

· moguća je gradnja jedne ili više podrumskih etaža,

· najveći broj kreveta je 20,
· krov može biti ravni ili kosi. Nagib kosog krova mora biti od 18º do 26º,

· pri izvedbi ravnog krova, potkrovlje se izvodi kao uvučeni kat, poštivajući maksimalnu visinu građevine,

· uvučeni kat je najviši kat oblikovan ravnim krovom čiji zavoreni ili natkriveni dio iznosi najviše 75% površine dobivene vertikalnom projekcijom svih zatvorenih nadzemnih dijelova građevine,
· prilikom projektiranja posebno se mora voditi računa da se osigura kategoriju smještajnih kapaciteta minimalno 3 zvjezdice, a adekvatno tome i nivo pratećih sadržaja (športskih, rekreacijskih, ugostiteljskih, uslužnih i zabavnih),
· objekti pratećih sadržaja mogu imati najveću katnost maksimalno Po+P i visinu 5m ili P+1 i visinu 6m,

· najmanje 40% površine građevne čestice ugostiteljsko-turističke namjene mora se urediti kao parkovi nasadi i prirodno zelenilo,

· potrebno je osigurati potrebni broj parkirališnih/garažnih mjesta prema odredbama ovog Plana,

· na parkiralištima osigurati potrebni broj mjesta za vozila osoba s teškoćama u kretanju (najmanje 5% od potrebnog broja parkirališnih mjesta),
· minimalna udaljenost građevine od granica susjednih čestica iznosi minimalno H/2, ali ne manje od 3,0 m. udaljenost građevine od javno prometne površine je najmanje  H/2, a ne može biti manja od 5,0 m. u smislu određivanja udaljenosti građevine granice čestice H je visina građevine.
Članak 8.
Unutar prostorne cjeline T3, planiran je smještaj kamp odmorišta unutar kojeg je planirana postava smještajnih jednica kampa (kamp mjesta) te pratećih i drugih sadržaja u funkciji kamp odmorišta i sanitarnih čvorova, a gdje ugostitelj pruža usluge kampiranja za kraći odmor gosta s vlastitom pokretnom opremom za kampiranje. Kamp odmorište sastoji se od smještajnih jedinica (kamp mjesta) i centralne servisne stanice, a usluga recepcije pruža se na zahtjev gosta.
Uvjeti gradnje unutar prostorne cjeline T3:
· čitava prostorna cjelina T3 može predstavljati jednu građevnu česticu za kamp odmorište,

· najmanja površina građevne čestice za kamp odmorište iznosi 2500 m2,

· najveći broj smještajnih jedinica (kamp mjesta) unutar kamp odmorišta iznosi 30, odnosno 90 korisnika,

· najmanja povšina smještajne jedinice (kamp mjesta) iznosi 50m2,
· smještajne jedinice (kamp mjesta) mogu se planirati unutar negradivog dijela prostorne cjeline kamp odmorišta,
· unutar prostorne cjeline T3 nije dozvoljena izgradnja čvrstih smještajnih jedinica niti betonskih platformi za smještaj tipskih (montažnih) smještajnih jedinica,
· unutar gradivog dijela prostorne cjeline kamp odmorišta mogu se planirati prateći i drugi sadržaji u funkciji kamp odmorišta kao što su: recepcija, uprava, ugostiteljski sadržaji (restoran, caffe bar i sl.), trgovačke djelatnosti, sanitarni čvorovi, zajedničke kuhinje za korisnike kampa i dr.,
· koeficijent izgrađenosti čestice ne može biti veći od 0,1,
· koeficijent iskoristivosti čestice ne može biti veći od 0,2,
· najveća dopuštena visina pratećih građevina je prizemlje (P), s mogućnošću gradnje suterena (S) i podruma (Po),
· najveća visina građevina iznosi 6 m,

· ukupna najveća tlocrtna površina pratećih građevina unutar čestice kamp odmorišta je 200 m2,

· sanitarne čvorove kao samostalne građevine moguće je graditi unutar površina kamp odmorišta i izvan granica određenih kao gradivi dio čestice. Najveća dozvoljena katnost građevine sanitarnog čvorova je P, najveća visina 4,0 m, a najveća tlocrtna površina 30 m2,
· građevina treba biti udaljena minimalno 3,0 m od granica susjednih građevnih čestica,

· udaljenost građevinskog pravca od regulacijskog pravca iznosi minimalno 5,0 m,
· najmanje 40 % površine građevne čestice treba biti uređeno kao parkovni nasadi i prirodno zelenilo,
· kamp odmorište mora se planirati na način da poštuje zatečenu prirodnu vegetaciju  i druge vrijednosti prostora,

· za sva popločenja terasa i staza oko objekta koristiti materijal adekvatan namjeni i korištenju tih površina,

· smještaj i gradnja građevina unutar prostorme cjeline T3 namijenjene kamp odmorištu mora biti u skladu s važećim Pravilnikom o razvrstavanju i kategorizaciji ugostiteljskih objekata iz skupine Kampovi.
2.1. Oblikovanje građevina i uređenje građevne čestice

Članak 9.
Gradnja građevina je moguća unutar gradivog dijela prostorne cjeline.

Gabariti građevina, oblikovanje pročelja i krovišta, te ugrađeni materijali moraju biti usklađeni s okolnim građevinama, i tradicionalnim načinom izgradnje.

U sklopu svake prostorne cjeline obvezno treba osigurati prometne i pješačke površine i uređeno zelenilo.

Članak 10.
Krajobrazno uređenje neizgrađenoga dijela građevnih čestica treba temeljiti na uporabi autohtonih vrsta biljaka, klimatskim uvjetima, veličini građevina i njihovom rasporedu te uvjetima pristupa i prilaza. 

Najmanje 40% građevne čestice treba biti pod nasadima. Uz obodnu među, gdje nisu izgrađene građevine, treba posaditi drvored (iznimno visoku živicu).

Članak 11.
Ulična ograda podiže se iza regulacijskog pravca u odnosu na javnu prometnu površinu.

Ograda prema javnoj prometnici može biti prozračna ili zidana sa živicom ili sličnim autohtonim grmljem s unutrašnje strane zidane ograde najveće visine od 1,20 m.
Iznimno, visina ulične ograde može biti i viša kada je to nužno radi zaštite građevine, načina njenog korištenja ili je u skladu sa susjednim česticama odnosno tradicijskim načinom gradnje.
Ograda se može podizati i na međi prema susjednim građevnim česticama. Ograda prema susjednim građevnim česticama može biti i žičana s gusto zasađenom živicom ili oblikovanim grmljem s unutrašnje strane ograde. Bočne grade mogu biti najviše 2,0 m mjereno od kote konačno uređenog terena.

Članak 12.
Do realizacije planirane prometne infrastrukture, na pojedinim građevnim česticama koje imaju osiguran pristup na postojeće prometnice, moguće je ishoditi odgovarajući akt za građenje uz obaveznu rezervaciju zemljišta za prometnu i drugu infrastrukturu, sukladno Planu.

Priključenje na nerazvrstanu prometnicu moguće je na temelju prethodnog odobrenja nadležnog tijela jedinice lokalne samouprave.

U postupku izdavanja odgovarajućeg akta za građenje, potrebno je ishoditi posebne uvjete priključenja na prometnu površinu od strane organizacije koja tom prometnicom upravlja.

Radi omogućavanja spašavanja osoba iz građevina i gašenja požara na građevini i otvorenom prostoru, građevina mora imati vatrogasni prilaz određen prema posebnom propisu (važeći Pravilnik o uvjetima za vatrogasne pristupe).
Članak 13.
Do realizacije planskih rješenja komunalne i ostale infrastrukture moguća je gradnja građevina uz rješavanje infrastrukture vlastitim uređajima.   
Nakon realizacije planskih rješenja komunalne i ostale infrastrukture, građevine se moraju obvezatno priključiti na komunalnu i ostalu infrastrukturu.
2.2. Oblici korištenja i način gradnje

Članak 14.
U obuhvatu Plana predviđeni su slijedeći načini gradnje – oblici korištenja prostora (prikazani na kartografskom prikazu 4.1 Oblici korištenja):

· nova gradnja - ove površine obuhvaćaju neizgrađeni dio ugostiteljsko-turističke zone. Na ovim se površinama mogu graditi nove građevine u skladu s odredbama propisanim ovim Planom.
3.

UVJETI UREĐENJA ODNOSNO GRADNJE, REKONSTRUKCIJE I OPREMANJA  PROMETNE, TELEKOMUNIKACIJSKE I KOMUNALNE MREŽE S PRIPADAJUĆIM OBJEKTIMA I POVRŠINAMA
Članak 15.
Površine infrastrukturnih sustava su površine na kojima se mogu graditi komunalne građevine i uređaji i građevine infrastrukture na posebnim prostorima i građevnim česticama. 

Manje infrastrukturne građevine (trafostanice, crpne stanice) mogu se graditi u zonama drugih namjena, temeljem ovog Plana u skladu s tehnološkim potrebama i propisima, na način da ne narušavaju prostorne i ekološke vrijednosti okruženja.
Članak 16.
Unutar obuhvata Plana osigurane su površine i koridori infrastrukturnih sustava i to za:

· prometni sustav,

· telekomunikacije i pošte,

· energetski sustav,

· vodnogospodarski sustav.

Infrastrukturni sustavi grade se prema posebnim propisima i pravilima struke, te ovim Odredbama.

Planom su određene trase mreže komunalne infrastrukture. Kod izrade projektne dokumentacije za lokacijsku dozvolu, odnosno drugi odgovarajući akt za građenje novih ili rekonstrukcije postojećih objekata komunalne infrastrukture planom utvrđene trase mogu se korigirati radi prilagodbe tehničkim rješenjima, imovinsko-pravnim odnosima i stanju na terenu. Korekcije ne mogu biti takve da onemoguće izvedbu cjelovitih rješenja komunalne infrastrukturne mreže predviđenih ovim planom. Lokacijskom dozvolom odnosno drugim odgovarajućim aktom za građenje može se odobriti gradnja infrastrukturnih vodova i na trasama koje nisu utvrđene ovim planom, ukoliko se time ne narušavaju planom utvrđeni uvjeti korištenja površina. Takva promjena ne smatra se izmjenom ovog Plana.
Prilikom rekonstrukcije razvrstanih i drugih cesta (javno prometnih površina) potrebno je obuhvatiti cjelovito rješenje trase sa svom infrastrukturom, javnom rasvjetom, uređenjem pješačkog nogostupa i drugo.
Članak 17.
Planom je predviđeno opremanje područja obuhvata prometnom, telekomunikacijskom, elektroenergetskom, plinovodnom, vodovodnom i kanalizacijskom infrastrukturnom mrežom.

Pri projektiranju i izvođenju pojedinih građevina, objekata i uređaja prometne i komunalne infrastrukture potrebno se pridržavati važećih propisa, kao i propisanih udaljenosti od ostalih infrastrukturnih građevina, objekata i uređaja, te pribaviti suglasnost ostalih korisnika predmetnog infrastrukturnog koridora.
Priključivanje građevina na javnu prometnu površinu i komunalnu infrastrukturu obavlja se na način propisan od nadležnog distributera ili komunalne organizacije.
3.1. Uvjeti gradnje prometne mreže

Članak 18.
Na površinama infrastrukturnih sustava namijenjenih prometu mogu se graditi i uređivati građevine, instalacije i uređaji za cestovni promet:

· ulična mreža,

· pješačke zone, putovi i sl.
Ovim Planom predviđa se gradnja i rekonstrukcija prometnica, pješačkih zona, putova i slično, tako da se osigura usklađen razvoj javnog pješačkog prometa te osiguraju uvjeti za afirmaciju postojeće i formiranje nove mreže javnih urbanih prostora. 

Rješenje prometa dano je u prikazu prometne i ulične mreže na grafičkom prikazu 2. Prometna, ulična i komunalna infrastrukturna mreža, 2.1. Prometna i ulična mreža u mjerilu 1:2000.

Članak 19.
Unutar obuhvata Plana utvrđeni su zaštitni koridori prometnica unutar naselja koje treba rezervirati i očuvati za izgradnju planirane Planom obuhvaćene cestovne mreže. 
Ulična mreža sastoji se od kolnih i kolno-pješakih prometnica.

Unutar koridora kolnih prometnice od 7,0 m planirane su dvije prometne trake (dvosmjerni promet) širine 2 x 2,75, i jednostrano pješačka staza širine 1,5 m.

Kolno pješačka prometnica, širine 3,5 m, namijenjena je mješovitom prometu vozila i pješaka (bez jasnog odvajanja prometne trake i nogostupa), opremljena je prometnom signalizacijom na način da se osigura sigurnost svih sudionika u prometu.

Koridori prometnica prikazani su u grafičkim prikazima. 
Članak 20.
Prijedlog novoplaniranih građevnih čestica za gradnju kolnih i kolno-pješačkih površina prikazan je na kartografskom prikazu 4.3. Prijedlog parcelacije.

Korekcija trase prometnica, odnosno konačno oblikovanje prometnica, tj. oblik i veličina njene građevne čestice, definirat će se kao posljedica detaljnog tehničkog rješenja u postupku ishođenja akta za građenje. Izgradnja dodatne prometne mreže i eventualno proširenje koridora ili korekcija trase planiranih prometnica određenih ovim Planom, pa tako i planiranih građevnih čestica za gradnju istih, kod izrade glavnog projekta neće se smatrati izmjenom ovog Plana. 
Unutar zaštitnog koridora prometnica može se formirati neizgrađeni dio čestice, odnosno dozvoljena je gradnja infrastrukturnih objekata, parkirališta, ogradnih zidova i sl. te uređenje zelenih površina (vrtovi s niskim zelenilom) na način da se ne umanji preglednost prometne površine ili raskršća i ne ugrozi sigurnost prometa, a sve uz suglasnost ustanove nadležne za tu prometnicu. 
Sva križanja se trebaju izvesti tako da vozilima omoguće sigurno uključivanje i isključivanje s ulice.
Članak 21.
Izgradnja građevina i ograda ili sadnja nasada visokog zelenila koji imaju utjecaj na smanjenje preglednosti, posebno u zonama križanja, nisu dozvoljena.

Ulične ograde ne smiju biti podignute unutar prometnih koridora.

Na svim cestovnim prometnicama, a posebno u zonama križanja, obavezno osigurati punu preglednost u svim privozima.

Pristup s građevne čestice na prometnu površine ne smije biti širine manje od 3,5 m.

Priključak građevne čestice na prometnu površinu (javnu ili nerazvrstanu cestu) mora se odrediti tako da na njoj ne bude ugroženo odvijanje prometa. Priključak i prilaz na javnu cestu izvodi se na temelju prethodnog odobrenja nadležne uprave za ceste u postupku ishođenja lokacijske dozvole.
Sve prometne površine trebaju biti izvedene bez arhitektonskih barijera tako da se omogući slobodno kretanje invalidnim osobama.

                                                             Članak 22.
Promet u mirovanju obvezatno treba riješiti unutar čestice i to prema slijedećim kriterijima: 
	Namjena
	Broj parkirališnih mjesta PM/garaža

	Ugostiteljstvo
	10 PM/1000 m2 korisnog prostora

	Ostali prateći sadržaji
	1 PM na 3 zaposlena

	Hoteli, pansioni
	1 PM na dvije smještajne jedinice

	Vile
	1 PM na 1 vilu


Ukoliko se PGM smještaju ispod zemlje (podrumska etaža) onda se ta površina ne obračunava u koeficijent iskoristivosti.       
Minimalna dimenzija parkirališnih mjesta za osobna vozila iznosi 2,50 x 5,00 m.

Na parkiralištima treba osigurati potrebni broj mjesta za vozila osoba s teškoćama u kretanju (najmanje 5% od broja parkirališnih mjesta). Ova parkirna mjesta moraju biti najmanje veličine 370x500 cm i vidljivo označena horizontalnom i vertikalnom signalizacijom, najbliža i najpristupačnija hendikepiranoj osobi.

3.2. Uvjeti gradnje telekomunikacijske mreže i pošte
Članak 23.
Telekomunikacijska mreža prikazana je na kartografskom prilogu 2.2. Telekomunikacije i energetski sustav.
Planom su određene načelne trase telekomunikacijske infrastrukturne mreže i načelne trase uređaja telekomunikacijske infrastrukture. Kod izdavanja odoborenja za gradnju novih ili rekonstrukcije postojećih objekata, ove se trase mogu korigirati radi prilagodbe tehničkim rješenjima, imovinsko-pravnim odnosima i stanju na terenu. Korekcije ne mogu biti takve da onemoguće izvedbu planom predviđenog cjelovitog rješenja. Takva promjena ne smatra se izmjenom ovog Plana.
Planom se osiguravaju uvjeti za rekonstrukciju i gradnju distributivne telefonske kanalizacije (DTK) radi optimalne pokrivenosti prostora i potrebnog broja priključaka u cijelom prostoru obuhvata Plana.
Trase kabelske kanalizacije za postavljanje nepokretne zemaljske mreže potrebno je planirati sukladno sljedećim važećim pravilnicima:

· Pravilnik o tehničkim uvjetima za kabelsku kanalizaciju,

· Pravilnik o načinu i uvjetima određivanja zone elektroničke komunikacijske infrastrukture i povezane opreme, zaštitne zone i radijskog koridora te obveze investitora radova ili građevine i
· Pravilnik o svjetlovodnim distribucijskim mrežama.
Članak 24.
Za izgrađenu telekomunikacijsku infrastrukturu za pružanje javnih telekomunikacijskih usluga putem telekomunikacijskih vodova, planirana je dogradnja, odnosno konstrukcija te eventualno proširenje izgradnjom novih građevina, radi implementacije novih tehnologija i/ili kolokacija odnosno potreba novih operatera, vodeći računa o pravu zajedničkog korištenja od strane svih operatera koji posjeduju propisanu dozvolu za pružanje telekomunikacijskih usluga za koje nije potrebna upotreba radiofrekvencijskog spektra.
Za priključenje korisnika unutar obuhvata Plana na javnu telekomunikacijsku mrežu potrebno je izgraditi distribucijsku kabelsku kanalizaciju (DTK) u profilu prometnica, prema izvedbenim projektima koje treba izraditi u procesu projektiranja planiranih prometnica. Nadležna pravna osoba s javnim ovlastima će u izgrađenu distribucijsku kabelsku kanalizaciju uvući odgovarajuće telekomunikacijske kabele i završiti ih u distribucijskim točkama – kabelskim ormarima na svakoj građevini.
Za razvoj i izgradnju mjesne telekomunikacijske mreže vodove izgrađivati prvenstveno u zelenom pojasu ulica, sustavom distribucijske telekomunikacijske kanalizacije i mrežnim kabelima. U cilju zaštite i očuvanja prostora, te sprječavanja nepotrebnog zauzimanja novih površina težiti objedinjavanju vodova u potrebne koridore.

Uz postojeću i planiranu trasu elektroničkih komunikacijskih vodova Planom se omogućuje postava eventualno potrebnih građevina (vanjski kabinet ormarić) za smještaj elektroničke komunikacijske opreme zbog potreba uvođenja novih tehnologija ili pristupa novih operatora odnosno rekonfiguracije mreže.

Podzemne telefonske kabele dopuniti na kompletnu DTK mrežu, tj. korisnički i spojni vod te KTV kabelsku mrežu osigurati u koridorima prometnica, prema važećem Zakonu o telekomunikacijama.

Sve zračne telekomunikacijske vodove treba zamijeniti podzemnim.
Trasa DTK je, u pravilu, planirana u pješačkim nogostupima ili zelenom pojasu, unutar koridora prometnica.

Pri paralelnom vođenju i križanju distribucijske kabelske kanalizacije s ostalim instalacijama treba zadovoljiti međusobne minimalne udaljenosti.

Pri projektiranju i izvedbi dijelova telekomunikacijske mreže potrebno je primijeniti materijale koji su atestirani za ugradnju u javnu telekomunikacijsku mrežu te koristiti upute za pojedinu vrstu radova koje izdaje nadležna pravna osoba s javnim ovlastima.
Mjesto i način priključivanja površina na telekomunikacijsku mrežu odredit će se izvedbenim projektom telekomunikacijske mreže ili uvjetima koje daje nadležna pravna osoba s javnim ovlastima.
Kućne telekomunikacijske instalacije (unutar objekata) treba projektirati i izvoditi prema važećem Pravilniku o tehničkim uvjetima za elektroničku komunikacijsku mrežu poslovnih i stambenih zgrada. 
Članak 25.
Nova elektronička komunikacijska infrastruktura za pružanje javne komunikacijske usluge putem elektromagnetskih valova, bez korištenja vodova, određuje se ovisno o pokrivenosti područja radijskim signalom svih davatelja usluga i budućim potrebama prostora te je  planirana postavom baznih stanica i njihovih antenskih sustava na antenskim prihvatima na izgrađenim građevinama i rešetkastim i/ili jednocijevnim stupovima bez detaljnog definiranja (točkastog označavanja) lokacija, vodeći računa o mogućnosti pokrivanja tih područja radijskim signalom koji će se emitirati antenskim sustavima smještenim na te antenske prihvate (zgrade i/ili stupove) uz načelo zajedničkog korištenja od strane svih operatora gdje god je to moguće.

Članak 26.
Planovi razvoja poštanske djelatnosti na temelju pokazatelja s pojedinih područja, te na temelju financijske mogućnosti ulaze u sustav planova Hrvatske pošte. Urbanistički plan uređenja ne definira točan položaj jedinice poštanske mreže, ali omogućuje uređenje odnosno izgradnju iste u okviru sadržaja koji upotpunjuju javni standard naselja.

3.3. Uvjeti gradnje komunalne infrastrukturne mreže

Članak 27.
Izgradnja građevina i uređaja komunalne infrastrukturne mreže mora biti u skladu s propisanim općim i posebnim uvjetima za ove vrste građevina te će se odgovarajućom stručnom dokumentacijom razrađivati.

Osnovni uvjeti za izradu rasporeda pojaseva vodova komunalne i ostale infrastrukture polaze od njihovog međusobnog odnosa i rasporeda koji nastoji u cijelosti poštivati važeće propise te se u pogledu širine pojaseva potrebno pridržavati njihovih odrednica.

Planom su određene trase mreže komunalne infrastrukture. Kod izrade projektne dokumentacije za lokacijsku dozvolu, odnosno drugi ekvivalentni akt za građenje novih ili rekonstrukcije postojećih objekata komunalne infrastrukture planom utvrđene trase mogu se korigirati radi prilagodbe tehničkim rješenjima, imovinsko-pravnim odnosima i stanju na terenu. Korekcije ne mogu biti takve da onemoguće izvedbu cjelovitih rješenja komunalne infrastrukturne mreže predviđenih ovim planom. Lokacijskom dozvolom odnosno drugim ekvivalentnim aktom za građenje može se odobriti gradnja infrastrukturnih vodova i na trasama koje nisu utvrđene ovim planom, ukoliko se time ne narušavaju planom utvrđeni uvjeti korištenja površina. Takva promjena ne smatra se izmjenom ovog Plana.
Članak 28.
Planom su osigurane površine za razvoj građevina, objekata i uređaja slijedećih sustava komunalne infrastrukture:

· vodnogospodarski sustav (vodoopskrba i odvodnja otpadnih voda)

· energetski sustav (elektroenergetska i plinska mreža)

Detaljno određivanje trasa komunalne i ostale infrastrukture, unutar koridora koji su određeni ovim Planom, utvrđuje se lokacijskom dozvolom, odnosno drugim ekvivalentnim aktom za građenje vodeći računa o konfiguraciji tla, posebnim uvjetima itd. 

Pri projektiranju i izvođenju pojedinih građevina, objekata i uređaja komunalne infrastrukture potrebno je pridržavati se važećih propisa i tehničke regulative, kao i propisanih udaljenosti od ostalih infrastrukturnih objekata i uređaja te pribaviti suglasnost ostalih korisnika. Kanalizacijski cjevovodi obavezno se polažu ispod vodovodnih.
Gradnja komunalne infrastrukturne mreže iz ovog članka predviđena u koridorima  prometnih površina mora se izvoditi kao podzemna.

Komunalna infrastruktura može se izvoditi i izvan koridora prometnih površina, pod uvjetom da se do tih instalacija osigura nesmetani pristup za potrebe održavanja ili zamjene.

Iz infrastrukturnog se koridora izvode odvojci – priključci pojedinih građevina na pojedine komunalne instalacije, koji se realiziraju u skladu s uvjetima lokalnih distributera.
3.3.1. Vodoopskrba                               
                                                               Članak 29. 
Vodovodna mreža prikazana je na kartografskom prilogu 2.3. Vodnogospodarski sustav.
Cijevi za vodoopskrbu na području obuhvata Plana polažu se u koridor prometnica na udaljenosti 0,5 m od ivičnjaka (na suprotnoj strani od kanalizacije otpadnih voda), sa dubinom ukopavanja min. 1,20 m računajući od tjemena cijevi do razine prometnice te kontrolnim šahtovima u čvorovima.

Sustav se opskrbljuje odgovarajućom opremom (ventili) koja se nalazi u šahtovima kao i hidrantima u skladu sa protupožarnim uvjetima. Također detaljnijim hidrauličkim proračunom dozvoljena su odstupanja usvojenih presjeka cijevi pojedinih dionica. 

Vodoopskrbne cijevi polažu se na koti višoj od kote kanalizacije. Planirana trasa vodovoda u obuhvatu Plana je načelna, te ju u izradi projekata vodovodne mreže treba uskladiti sa projektima ostalih komunalnih, energetskih i telekomunikacijskih instalacija. Moguća su i odstupanja od predviđenih trasa vodovoda, ukoliko se tehničkom razradom dokaže racionalnije i pogodnije rješenje mreže. Takva promjena ne smatra se izmjenom ovog Plana.
Brzine, odnosno gubici tlaka u sustavu, kao i svi drugi elementi građenja moraju se izvoditi u skladu sa pravilima struke, važećim normama i uvjetima nadležne službe koja upravlja vodovodom.

Nova lokalna vodovodna mreža zbog uvjeta protupožarne zaštite mora imati minimalni profil od NO 110 mm.
Svaka nova građevina unutar obuhvata Plana mora imati osiguran priključak na vodoopskrbni sustav. Do izgradnje vodoopskrbne mreže dozvoljava se opskrba vodom iz vlastitih spremnika za vodu. 

Članak 30.
Radi ostvarivanja protupožarne sigurnosti unutar zone obuhvata Plana, u koridoru planiranih prometnica mora se projektirati i izvesti mreža protupožarnih hidranata prema važećem Pravilniku o hidrantskoj mreži za gašenje požara.
Prema važećem Pravilniku o hidrantskoj mreži za gašenje požara potrebna količina vode za zaštitu vanjskom hidrantskom mrežom za gašenje požara je najmanje 10 l/sek.

Najmanji tlak na izlazu iz bilo kojeg hidranta vanjske hidrantske mreže za gašenje požara ne smije biti manji od 2,5 bara kod protoka vode koji zadovoljava sanitarnu i protupožarnu količinu vode.

Na projektiranim cjevovodima predviđeni su nadzemni hidrantati profila DN100 mm i završni podzemni hidranti profila DN80 mm koji su postavljeni na krajevima cjevovoda.

Mjesto postavljanja podzemnog hidranta mora se označiti na uočljiv način. 
Prije ugradnje hidranata potrebno je iste pregledati, očistiti i zaštititi od korozije. 

Potrebno je ishoditi atest o funkcionalnosti hidranata od ovlaštene organizacije.

Tehničke značajke hidrantske mreže moraju se provjeravati u vremenu i na način propisan važećim Pravilnikom o uvjetima za obavljanje ispitivanja stabilnih sustava za dojavu i gašenje požara.

Potreba za hidrantskom mrežom kod pojedinog objekta (na pojedinoj čestici) definirat će se izradom projektno tehničke dokumentacije za pojedini objekt, te na osnovu požarnog opterećenja iz Elaborata za zaštitu od požara, a sve u skladu s važećim Zakonom o zaštiti od požara i važećim Pravilnikom o tehničkim normativima za projektiranje, gradnju, pogon i održavanje plinskih kotlovnica.
3.3.2. Odvodnja otpadnih voda
Članak 31.
Odvodnja otpadnih voda prikazana je na kartografskom prilogu 2.3. Vodnogospodarski sustav.
Ovim Planom planira se izgradnja sustava za odvodnju otpadnih, oborinskih i drugih voda i to tako da se primjenjuje razdjelni sustav kanalizacije. 
Omogućava se etapna izgradnja kanalizacijskog sustava s tim da je svaka etapa dio konačnog rješenja, a ujedno i tehnološka cjelina u skladu s postojećim zakonom. 
Otpadne vode prikupljaju se u sustav zatvorene kanalizacije te se putem gravitacijskih i tlačnih cjevovoda usmjeravaju prema uređaju za pročišćavanje otpadnih voda i upojnom bunaru.

Cjevovodi mreže odvodnje otpadnih voda planirani su u pojasu prometnih površina. Predviđeni su zatvoreni kanali, uglavnom okruglog presjeka, koji duž trase imaju odgovarajuće šahte – okna s pokrovnom pločom na koju se ugrađuje poklopac, vidljiv na prometnoj površini, s istom kotom nivelete kao prometnica.

Nije dopušteno upuštanje oborinskih otpadnih voda sa krovova i ostalih površina u sustav odvodnje sanitarnih otpadnih voda.

Tehnološke otpadne vode prije priključka na javni sustav odvodnje treba svesti na kvalitetu kućanskih otpadnih voda u skladu s važećim „Pravilnikom o graničnim vrijednostima emisija otpadnih voda“. Za tehnološke otpadne vode iz kuhinje hotela potrebno je predvidjeti predtretman (mastolov i taložnica) prije ispuštanja u sustav sanitarne odvodnje
Do realizacije sustava javne odvodnje sa uređajem za pročišćavanje moguća je realizacija objekata sa prihvatom otpadnih voda u vodonepropusnim sabirnim jamama i odvozom putem ovlaštenog pravnog subjekta ili izgradnjom vlastitih uređaja za pročišćavanje otpadnih voda prije upuštanja istih u teren putem upojnih bunara odgovarajućeg kapaciteta, a sve ovisno o uvjetima na terenu, te uz suglasnost i prema uvjetima Hrvatskih voda.
Nakon izgradnje kanalizacijskog sustava sve građevine se moraju spojiti na kanalizacijsku mrežu.
3.3.3. Odvodnja oborinskih voda
Članak 32.
Odvodnja oborinskih voda prikazana je na kartografskom prilogu 2.3. Vodnogospodarski sustav.
Oborinske vode prikupljaju se preko cestovnih kanala i slivnika u zasebne cjevovode smještene unutar zelenih površina ili pješačkih staza te se upuštaju u najbliži recipijent (vodotok) ili upojni bunar poslije tretmana preko separatora masti i ulja.
Oborinske vode s parkirališta većih od 10 parkirnih mjesta, te većih radnih i manipulativnih površina prije priključenja na sustav javne oborinske odvodnje moraju proći odgovarajući predtretman na separatorima ulja i masti. 

Radi smanjenja opterećenja sustava javne oborinske odvodnje i time i manjih dimenzija iste, predvidjeti da se oblikovanjem čestica i izgradnjom osigura što manji koeficijent otjecanja sa građevinske čestice uz mogućnost da se vlastite oborinske vode sa „čistih“ površina upuštaju u teren na samoj građevnoj čestici putem upojnih bunara odgovarajućeg kapaciteta dimenzioniranih na način da se osigura sigurnost od plavljenja okolnog zemljišta i objekata. Isto je moguće učiniti i s oborinskim vodama s većih parkirnih površina (10PM) na čestici po ugradnji vlastitih separatora ulja i masti adekvatnih dimenzija.

Odvodnja oborinskih voda vršit će se odvojenim kolektorima. Planom prikazani položaj postojećih i planiranih trasa oborinske odvodnje je približan. Lokacijskom dozvolom mogu se odobriti i trase koje odstupaju od planom predviđenih, a rezultat su detaljnijeg sagledavanja sustava oborinske odvodnje u izradi idejnog rješenja. Takva promjena ne smatra se izmjenom ovog Plana.
Mreža odvodnje oborinskih voda izvodi se sukladno važećoj tehničkoj regulativi i pravilima struke, te slijedećim uvjetima:

· priključni vodovi odvodne mreže moraju biti ukopani najmanje 80,0 cm ispod površine, odnosno uvijek ispod ostalih infrastrukturnih instalacija, osim cjevovoda za odvodnju sanitarnih otpadnih voda, na dubini prema važećim uvjetima nadležnih tijela,

· upuštanje oborinskih otpadnih voda s krovnih površina u recipijent (podzemlje) moguće je preko upojnog bunara na pripadajućoj čestici,

· nije dopušteno upuštanje oborinskih otpadnih voda s krovova i ostalih površina u sustav odvodnje sanitarnih otpadnih voda,

· prikupljanje oborinskih voda s prometnica i parkirališta vršiti putem slivnika i linijskih prihvatnih kanala opremljenih taložnikom; taložnik mora biti dostupan za čišćenje nadležnim službama,

· u slučajevima kad je to opravdano iz sanitarnih te tehničko-tehnoloških razloga, može se omogućiti upuštanje oborinskih voda s krovnih površina u sustav oborinske odvodnje u sklopu prometnica ili u uređene povremene površinske tokove.

3.3.4. Elektroenergetska mreža 
Članak 33.
Elektroenergetski sustav prikazan je na kartografskom prilogu 2.2. Telekomunikacije i energetski sustav.
Na čitavom području obuhvata Plana kako je predviđeno programom razvoja elektroenergetske mreže planira se prebacivanje 10kV naponskog na 20kV i to isključivo kabliranjem.

Kod planiranja gradnje novih objekata potrebno je voditi računa o trasi položenih podzemnih vodova 10/20 kV i 0,4 kV te respektirati njegov zaštitni koridor.  

Postojeće nadzemne vodove treba zamijeniti podzemnim.

Članak 34.
Svi podzemni elektrovodovi izvode se kroz prometnice, odnosno priključci za pojedine građevine kroz priključne kolne puteve. 

Trase podzemnih 10/20 kV i 0,4 kV vodova treba smjestiti uz rubove prometnica, u zelenom pojasu ili pločniku. Za polaganje elektroenergetskih kabela treba osigurati koridor širine 0.4 m i dubine 0.9 ma. Pri tom treba voditi računa o minimalnim udaljenostima kabela od ostalih elektroenergetskih i drugih komunalnih instalacija, što je određeno odgovarajućim tehničkim propisima.
Nije dopušteno projektiranje niti izvođenje elektrovodova (podzemnih i nadzemnih) kojima bi se ometala realizacija planiranih građevina, iz razloga izmještanja uvjetovanog naknadnom gradnjom planiranih građevina.

Prilikom gradnje novih ili rekonstrukcije postojećih elektroenergetskih objekata, trase iz Plana mogu se korigirati radi prilagodbe tehničkim rješenjima, imovinsko-pravnim odnosima i stanju na terenu, te se navedena korekcija neće smatrati izmjenom ovog Plana.

Pri izvođenju trase nadzemnih dalekovoda u pravilu treba zaobilaziti građevinska područja i šumske površine, a ukoliko to nije moguće trasu dalekovoda treba iz oblikovnih razloga planirati s blažim lomovima bez dugih pravaca. Zaštitni koridori dalekovoda su širine:

· DV 35 kV - 20 m

· DV 20 kV - 10 m

· DV 10 kV - 10 m

Podzemni kabelski vodovi se izvode u urbanim gradskim središtima ili u slučajevima kada elektroenergetsku mrežu nije moguće izvesti nadzemno. Za podzemne kabelske vodove ne propisuju se zaštitni koridori.

Prostor ispod zračnih vodova ili iznad kabela može se koristiti i u druge namjene, a sve prema posebnim uvjetima nedležne distribucijske tvrtke, onosno prilikom provedbe ovog Plana potrebno je uvažiti Pravilnik o tehničkim normativima za izgradnju nadzemnih elektroenergetskih vodova nazivnog napona od 1 do 400 kV (SL 65/88, NN 55/96 i 24/97), koji određuje minimalne sigurnosne udaljenosti i razmake i time postavlja posebne uvjete građenja za sve građevine u koridoru postojećih nadzemnih vodova, a za podzemne kabele potrebno je uvažiti gransku normu Tehnički uvjeti za polaganje elektroenergetskih kabela nazivnog napona 1 kV do 35 kV (Bilten HEP-Distribucije broj 130, od 31. prosinca 2003.)

U slučaju neizbježnog premještanja nadzemnih i podzemnih vodova ili križanja, odnosno približavanja, potrebno je pribaviti odgovarajuću projektnu dokumentaciju za investitora HEP, prema tehničkom rješenju dogovorenom s HEP-ODS i za nju ishoditi sve potrebne dozvole.

Članak 35.
Snabdjevanje električnom energijom planiranih potrošaća unutar obuhvata Plana riješiti će se napajanjem iz novoplanirane trafo stanice instalirane snage 630 kVA čija se izgradnja planira u sjevernom dijelu T1 i T2 zone uz planiranu prometnicu unutar obuhvata Plana.
Trafostanica se može osim na predviđenoj, postaviti i na drugoj lokaciji, u skladu s idejnim rješenjem i lokacijskom dozvolom ili drugim odgovarajućim aktom za građenje. Trafostanica se može postaviti i u zelenoj zoni.
Ukoliko se pokaže potreba za dodatnom količinom električne energije, Planom se omogućava izgradnja nove dodatne elektroenergetske mreže i novih dodatnih transformatorskih stanica 10(20)/0,4 kV uz one ucrtane u grafičkom dijelu Plana unutar površina bilo koje namjene, a ovisno o budućim potrebama pojedinačnih ili više zajedničkih korisnika, što se neće smatrati izmjenom ovog Plana. Lokacije tih TS-a  i trase elektroenergetskih mreža određivat će se u redovnom postupku izdavanja lokacijskih i građevnih dozvola.
Sve trafostanice predvidjeti kao samostojeći objekt. 

U slučaju izgradnje kabelskih transformatorskih stanica izvedenih kao zidanih ili montažnih građevina obavezno je formirati građevnu česticu površine od 35 m2 ili više s pristupom na javnu prometnu površinu, a ukoliko se transformatorska stanica gradi na javnoj površini, te kod izgradnje stupnih trafostanica nije potrebno formiranje nove građevne čestice.

Lokacije novih trafostanica 10(20)/0,4 kV treba odabrati tako da osiguravaju kvalitetno napajanje, tj. u pravilu se postavljaju u središte konzuma. Trafostanica mora imati kamionski pristup s javne površine radi izgradnje, održavanja i upravljanja te mora biti zaštićena od bujica i podzemnih voda. Pri tom se treba držati propisanih minimalnih udaljenosti od susjednih objekata. Udaljenost transformatorske stanice od susjednih čestica iznosi najmanje 1,5 m, a najmanja udaljenost od prometnice iznosi 3,0 m. 
3.3.5. Javna rasvjeta

Članak 36.
Jedan izlaz iz transformatorske stanice 10(20)/0,4 kV treba osigurati za mrežu javne rasvjete koja se izvodi s kabelima PP 41-A dim. 4x25 mm. 

Instalacije javne rasvjete u pravilu se izvode postojećim, odnosno planiranim nogostupom uz prometnice.

Priključak i mjerenje javne rasvjete će biti u posebnom slobodnostojećem razvodnom ormaru smještenom izvan trafostanice. Mjerenje potrošnje električne energije za pojedine korisnike, izvesti će se direktnim brojilima u okviru glavnog razvodnog ormara.
Članak 37.
Javna rasvjeta izvodi se rasvjetnim armaturama koje moraju biti kvalitetne i estetski dizajnirane, a izvori svjetla suvremeni i štedljivi.

Paljenje rasvjete predviđa se automatski putem Luxomata, a režim rada odrediti će nadležno komunalno poduzeće.

Za rasvjetu prometnica unutar ovog Plana predviđeni su stupovi visine 6 – 9 m, a kao izvor svjetlosti predviđena je žarulja VTNa 1x250V.

Svjetiljke bi trebale biti djelomično zasjenjenje refraktorima.

Članak 38.
Zaštita od napona dodira na instalaciji javne rasvjete rješava se sustavom nulovanja. Sve metalne dijelove instalacije, koji u normalnom pogonu nisu pod naponom, treba povezati sa zaštitnim vodičem, a nul vodič i zaštitni vodič trebaju se pouzdano povezati u transformatorsku stanicu.

U okviru mreže javne rasvjete treba osigurati zaštitu od atmosferskog pražnjenja kroz uzemljenje stupa na uzemljivač koji se polaže uz kabele u rovu od TS do objekata i stupova vanjske rasvjete.
3.3.6. Plinoopskrba

Članak 39.
Plinovodni sustav prikazan je na kartografskom prilogu 2.2. Telekomunikacije i energetski sustav.
Unutar obuhvata Plana nema izgrađenih građevina za transport i distribuciju prirodnog plina. Plinovodna mreža gradit će se u planiranim ulicama. U središnjoj prometnici na području obuhvata Plana predviđa se izgradnja srednjetlačnog polietilenskog plinovoda najvećeg radnog tlaka 4 bara predtlaka.

Prilikom određivanja mjesta gdje će se skladištiti ili koristiti zapaljivi plinovi, odnosno mjesta gdje se namjerava obavljati prometovanje zapaljivim plinovima, na odgovarajući način, glede sigurnosnih udaljenosti primijeniti odredbe važećih propisa kojima se regulira problematika zapaljivih plinova.

Ulični plinovod izvoditi od atestiranih cijevi uporabom polietilenskih cijevi i fitinga PE 100 klase SDR 11 ili SDR 17.  Iste se postavljaju u zemlji tako da prosječna dubina polaganja plinovoda mjereno od gornjeg ruba cijevi iznosi za srednjetlačne plinovode 0,8 – 1,5 m,  za niskotlačne plinovode 0,8 – 1,3 m, a za kućne priključke 0,6 –1,0 m. Pri tome dubina polaganja ne bi smjela prijeći dubinu 2 m. 

Plinovod položiti u rov na pripremljenu posteljicu od sitnog pijeska minimalne debljine 10 cm. Ispod cijevi ne smije biti kamenčića kako cijevi na tom mjestu ne bi nalijegale na njih, jer bi to zbog koncentracije nalijeganja uzrokovalo pucanje cijevi. 

Prilikom zatrpavanja zatrpati prvo slojem sitnog pijeska s najmanjom debljinom nadsloja iznad vrha cijevi 10 cm, a dalje zatrpavati u slojevima od po 30 cm uz propisno nabijanje. Na visini 30 – to cm od vrha cijevi postaviti traku za obilježavanje plinovoda s natpisom «POZOR PLINOVOD». Osim te trake postaviti i traku s metalnom žicom koja služi za otkrivanje trase plinovoda. 

Kod izgradnje plinovoda potrebno je na plinovod u apsolutno najnižim točkama ugraditi posude za sakupljanje kondenzata, koje se proizvode od polietilenskih spojnih elemenata.  Prijelaze plinovoda koji prolazi ispod važnijih cesta te prolaze kroz zidove izvesti bušenjem i umetanjem polietilenske cijevi u zaštitnu cijev s tim da se između cijevi stave odstojni prsteni, a krajevi cijevi zatvore gumenom manšetom. Predvidjeti blokiranje pojedinih sekcija plinovoda zbog sigurnosnih razloga u slučaju havarije, ispitivanja, ispuhivanja nečistoće ili pri puštanju plinovoda u rad. 

Sekcije plinovoda međusobno odijeliti zapornim tijelima. Osigurati propisane sigurnosne udaljenosti od elektroenergetskih vodova, plinovoda, cjevovoda kanalizacije, kao i njihovih postrojenja.

Članak 40.
Kod izgradnje plinovoda, odnosno plinovodne mreže treba primijeniti domaće važeće propise (npr. Pravilnik za izvođenje unutarnjih plinskih instalacija GPZ-P.I.600 i drugo), te njemačke propise (DVGW regulativu i EU DIN norme).

Članak 41.
Plinske kotlovnice projektirati i izvoditi sukladno odredbama važećeg Pravilnika o tehničkim normativima za projektiranje, gradnju, pogon i održavanje plinskih kotlovnica, koji se primjenjuje temeljem članka 20. važećeg Zakona o tehničkim zahtjevima za proizvode i ocjeni sukladnosti.

4.

UVJETI UREĐENJA JAVNIH ZELENIH POVRŠINA
4.1. Uvjeti uređenja zaštitnih zelenih površina
Članak 42.
Urbanističkim planom uređenja određene su neizgrađene površine koje su kategorizirane kao zaštitne zelene površine (Z). U naravi, ove površine predstavljaju vinograde i voćnjake.

Ukoliko se ukaže potreba, na površinama ove namjene mogu se postavljati objekti za zaštitu od požara, komunalni uređaji, građevine infrastrukture (trafostanice i sl.), pješačke i biciklističke staze, nadstrešnice, paviljoni, urbana oprema i sl.

Članak 43.
Planom se predviđa uređenje zelenih površina u skladu s prirodnim osobitostima prostora i u svrhu uređenja prostora i zaštite okoliša.

U zelene površine spadaju sve površine urbanog zelenila kao što su drvoredi, travnjaci, zelenila uz prometnice kao i zelene površine na građevinskim česticama. Preporuča se sadnja autohtonog bilja.
Prilikom sadnje visoke vegetacije, treba ju planirati tako da ne ometa vidljivost u prometu, a posebice preglednost na raskrižjima te da se ne ugrozi sigurnost prometa.
Članak 44.
Najmanje 40% površine građevne čestice ugostiteljsko-turističke namjene potrebno je urediti kao parkove ili zaštitne zelene površine, u pravilu, travnjacima s autohtonim vrstama ukrasnog grmlja i visokog zelenila. 

Postojeće kvalitetno visoko zelenilo na građevnim česticama treba u što većoj mjeri sačuvati i ugraditi u novo uređenje zelenih površina na građevnoj čestici. 

                                                   5.

    MJERE ZAŠTITE PRIRODNIH I KULTURNO-POVIJESNIH   
    CJELINA I GRAĐEVINA I AMBIJENTALNIH VRIJEDNOSTI
5.1. Mjere zaštite krajobraznih i prirodnih vrijednosti
Članak 45.
Na području obuhvata Plana nema područja zaštićenih temeljem važećeg Zakona o zaštiti prirode koje su upisane u Upisnik zaštićenih područja.

S obzirom na planiranu namjenu površina unutar prostora obuhvata Plana, sukladno članku 21. važećeg Zakona o zaštiti prirode potrebno je provoditi slijedeće mjere zaštite prirode:
· uređenje postojećih i širenje građevinskih područja te prenamjenu zemljišta kao i uvođenje novih turističkih sadržaja planirati na način da se očuvaju postojeće krajobrazne vrijednosti te ne uzrokuje gubitak rijetkih i ugroženih stanišnih tipova, te gubitak staništa strogo zaštićenih biljnih i životinjskih svojti,

· uređenje planirati na način da se ne naruše obilježja krajobraza, a posebice je potrebno voditi računa o oblikovanju (koristiti materijale i boje prilagođene prirodnim obilježjima okolnog prostora i tradicionalnoj arhitekturi), visini i prostornoj raspodjeli građevina,

· prilikom ozelenjivanja područja zahvata koristiti autohtone biljne vrste, a postojeće elemente autohtone flore sačuvati u najvećoj mogućoj mjeri te integrirati u krajobrazno uređenje,

· pri odabiru trase prometnih koridora voditi računa o prisutnosti ugroženih i rijetkih staništa i zaštićenih i/ili ugroženih vrsta flore i faune,

· očuvati područja prekrivena autohtonom vegetacijom, postojeće šumske površine, šumske čistine i šumske rubove,
· otpadne vode (sanitarne i oborinske vode sa prometnih i manipulativnih površina) zbrinuti vodonepropusnim razdjelnim sustavom odvodnje s potrebnim pročišćivanjem,
Osim uvjeta iz prethodnog stavka, prilikom provedbe ovog Plana također je potrebno primijeniti sve uvjete zaštite prirode navedene u Prostornom planu uređenja Općine Netretić.

5.2. Mjere zaštite kulturno-povijesnih cjelina
Članak 46.
Prema podacima iz Prostornog plana uređenja Općine Netretić, na području obuhvata Plana nema zaštićenih kulturno povijesnih cjelina kao ni pojedinačnih objekata.

Ukoliko se pri izvođenju građevinskih ili bilo kojih drugih radova, koji se obavljaju na površini ili ispod površine tla na području obuhvata Plana, naiđe na arheološko nalazište ili nalaze, izvođač radova i investitor dužni su postupati sukladno važećem Zakonu o zaštiti i očuvanju kulturnih dobara, odnosno prekinuti radove i o nalazu bez odgađanja obavijestiti nadležni konzervatorski odjel.

6.
POSTUPANJE S OTPADOM
Članak 47.
Na području obuhvata Plana postupanje s otpadom treba biti u skladu s odredbama važećeg Zakona o održivom gospodarenju otpadom.
Prostor za privremeno skladištenje otpada na pojedinoj građevinskoj čestici mora biti postavljen na za to odgovarajuće dostupno i zaštićeno mjesto.

Obvezno je kompostiranje organskog otpada i poštivanje načela odvojenog prikupljanja otpada i ponovne uporabe.

Zbrinjavanje komunalnog otpada treba organizirati odvozom koji će se vršiti prema komunalnom redu javnog komunalnog poduzeća nadležnog za tu djelatnost. 

Građevinski otpad koji će nastati kod gradnje na prostoru obuhvata plana zbrinjavat će se u skladu s Zakonom o održivom gospodarenju otpadom, odvozom na određenu deponiju.
7.


MJERE SPRJEČAVANJA NEPOVOLJNOG UTJECAJA 

NA OKOLIŠ

Članak 48.
Na području obuhvata UPU-a ne smiju se graditi građevine koje bi svojim postojanjem ili uporabom, neposredno ili potencijalno, ugrožavale život i rad ljudi, odnosno ugrožavale vrijednosti čovjekovog okoliša iznad dozvoljenih granica utvrđenih posebnim propisima zaštite okoliša.

Mjere sanacije, očuvanja i unapređenja okoliša i njegovih ugroženih dijelova (zaštita zraka, voda i tla, zaštita od buke i vibracija) potrebno je provoditi u skladu s važećim zakonima, odlukama i propisima. 
Na području obuhvata Plana ne predviđa se razvoj djelatnosti koje ugrožavaju zdravlje ljudi i štetno djeluju na okoliš.
Mjere sprječavanja nepovoljnog utjecaja na okoliš su:

7.1. Čuvanje i poboljšanje kvalitete tla
Članak 49.
U cilju zaštite tla na području obuhvata plana potrebno je:
· održavati kvalitetu uređenja svih javnih prostora, pri čemu je naročito potrebno štititi zaštitne zelene površine,
· dugoročno kvalitativno i kvantitativno osigurati i održavati funkcije tla, primjereno staništu, izbjegavanjem erozije i nepovoljne promjene strukture tla, kao i smanjenjem unošenja štetnih tvari,

· opožarene površine čim prije pošumljivati kako bi se smanjio učinak erozije tla,
· rekultivirati površine (odlagališta otpada, klizišta i sl.),

· obnoviti površine oštećene erozijom i klizanjem,
· izgradnju objekata, prometnica i sl. planirati na način da se nepovratno izgubi što manje tla.
7.2. Zaštita zraka
Članak 50.
Na području obuhvata plana nema značajnih izvora onečišćenja zraka, niti se planom predviđa mogućnost njihove izgradnje. U cilju poboljšanja kakvoće zraka određuju se i slijedeće mjere i aktivnosti na području obuhvata Plana:
· osigurati protočnost prometnica

· osigurati dovoljnu količinu zelenila unutar zone

· koristiti tzv. čiste energente

· uz prometnice postavljati zaštitno zelenilo
Osim mjera iz prethodnog stavka, prilikom provedbe ovog Plana također je potrebno primijeniti sve mjere i aktivnosti zaštite zraka navedene u Prostornom planu uređenja Općine Netretić.

7.3. Čuvanje i poboljšanje kvalitete voda
Članak 51.
Izvor zagađenja podzemnih i površinskih voda su otpadne vode i ostali izvori zagađenja (ispiranje zagađenih površina i prometnica, erozija i ispiranje tla, mogućnost havarija i sl.). 

Zaštita voda na području obuhvata plana ostvaruje se nadzorom nad stanjem kakvoće voda i potencijalnim izvorima zagađenja. 
U cilju očuvanja i poboljšanja kvalitete voda potrebno je:
· planiranje i gradnja građevina za odvodnju otpadnih voda i uređaja za pročišćavanje otpadnih voda,

· usvojen je razdjelni sustav kanalizacije, kao optimalan i sigurniji za zaštitu okoliša,

· ugradnja separatora ulja i masti na kanalima oborinske kanalizacije, a po potrebi i taložnika,

· usvojen zatvoreni sustav odvodne kanalizacije,

· usvojen je odgovarajući kapacitet sustava odvodnje koji osigurava potrebnu zaštitu okoliša, ljudi i njihove imovine,

· zabrana, odnosno ograničenje ispuštanja opasnih tvari propisanih uredbom o opasnim tvarima u vodama,

· kontrolirano odlaganje otpada,

· povećati udio zelenih, vodopropusnih površina u cilju poboljšanja režima oborinske odvodnje područja.
7.4. Zaštita od buke i vibracija
Članak 52.
U cilju zaštite od prekomjerne buke i vibracija na području UPU-a potrebno je:
· identificirati potencijalne izvore buke,

· kontinuirano vršiti mjerenja buke.

S ciljem da se na području UPU-a sustavno onemogući ugrožavanje bukom provode se slijedeće mjere:
· potencijalni izvori buke ne smiju se smještavati na prostore gdje neposredno ugrožavaju odmor i boravak gostiju,
· predvidjet će se moguće učinkovite mjere sprečavanja nastanka ili otklanjanja negativnog djelovanja buke na okolni prostor (npr. promjena radnog vremena ugostiteljskih lokala i sl.).
Članak 53.
Radi zaštite od buke potrebno se pridržavati važeće zakonske regulative prilikom izgradnje novih građevina. 

Smanjenje buke postići će se upotrebom odgovarajućih materijala kod gradnje i rekonstrukcije građevina, njihovim smještajem u prostoru te postavljanjem zona zaštitnog zelenila prema izvorima buke, a prvenstveno prema jačim prometnicama.
8.
URBANISTIČKE MJERE ZAŠTITE OD ELEMENTARNIH NEPOGODA I RATNIH OPASNOSTI
Članak 53.
Za područje Općine Netretić donesena je Procjena ugroženosti stanovništva, materijalnih i kulturnih dobara i okoliša od katastrofa i velikih nesreća, kao i njena revizija (svibanj 2015.) te njen poseban izvadak naslovljen ''Zahtjevi zaštite i spašavanja u dokumentima prostornog uređenja'' Općine Netretić u kojima su utvrđene i propisane preventivne mjere čijom će se implementacijom umanjiti posljedice i učinci djelovanja prirodnih i tehničko-tehnoloških katastrofa i velikih nesreća te povećati stupanj sigurnosti stanovništva, materijalnih dobara i okoliša.

Zaštita i spašavanje ostvaruju se djelovanjem operativnih snaga zaštite i spašavanja na području Općine Netretić, a po potrebi snaga u županiji kao i na razini Republike Hrvatske. Općina Netretić u okviru svojih prava i obveza utvrđenih Ustavom i zakonom, ureduje i planira, organizira, financira i provodi zaštitu i spašavanje.

Urbanističkim planom uređenja ''Veliki Modruš Potok'' (T) propisani su zahtjevi zaštite i spašavanja u skladu s ''Zahtjevima zaštite i spašavanja u dokumentima prostornog uređenja'' Općine Netretić kao sastavnog dijela „Procjene ugroženosti stanovništva, materijalnih i kulturnih dobara i okoliša od katastrofa i velikih nesreća“ za područje Općine Netretić, kojih se potrebno pridržavati kao i ostalih važećih zakona i pravilnika s naglaskom na:

· Zakon o sustavu civilne zaštite

· Zakon o prostornom uređenju

· Zakon o gradnji

· Zakon o zaštiti okoliša
· Zakon o zaštiti od elementarnih nepogoda

· Zakon o zaštiti od požara

· Zakon o zapaljivim tekućinama i plinovima
· Plan zaštite i spašavanja Općine Netretić

· Pravilnik o mjerama zaštite od elementarnih nepogoda i ratnih opasnosti u prostornom planiranju i uređivanju prostora

· Pravilnik o postupku uzbunjivanja stanovništva

· Pravilnik o metodologiji za izradu procjena ugroženosti i planova zaštite i spašavanja

· Uredba o sprječavanju velikih nesreća koje uključuju opasne tvari

· Pravilnik o otpornosti na požar i drugim zahtjevima koje građevine moraju zadovoljiti u slučaju požara
· Pravilnik o tehničkim normativima za izgradnju objekata visokogradnje u seizmičkim područjima.
8.1. Mjere zaštite od prirodnih i drugih nesreća
Članak 54.
Prema „Zahtjevima zaštite i spašavanja u dokumentima prostornog uređenja'' Općine Netretić kao sastavnog dijela „Procjene ugroženosti stanovništva, materijalnih i kulturnih dobara i okoliša od katastrofa i velikih nesreća“ za područje Općine Netretić, propisani su zahtjevi zaštite i spašavanja koji se odnose se na ugroze po stanovništvo i materijalna dobra na području Općine, a kojih se potrebno pridržavati prilikom provedbe  Urbanističkog plana uređenja ''Veliki Modruš Potok'' (T). Ugroze su razrađene prema mogućim opasnostima i prijetnjama koje mogu izazvati nastanak katastrofe i velike nesreće, a to su:
POPLAVE
Kroz područje Općine Netretić protječu dvije rijeke: Kupa i Dobra. Kupa čini cijelu zapadnu granicu Općine što je ujedno i državna granica sa Slovenijom. Obale Kupe imaju karakteristike gornjeg toka, odnosno kanjonskog su oblika. Rijeka Dobra protječe istočnim dijelom Općine od juga prema sjeveru. Dobra ima obilježja srednjeg toka, a karakteriziraju je srednje visoke do niske obale. Zbog položaja ugostiteljsko-turističke zone u naselju Veliki Modruš Potok, nadmorske visine te udaljenosti od rijeka Kupe i Dobre, velike vode tih rijeka na svom protoku kroz Općinu ne ugrožavaju stanovništvo ni materijalno-kulturna dobra na području obuhvata Plana.

Mjere zaštite
U područjima gdje je prisutna opasnost od plavljenja, a prostorno planskom dokumentacijom je dozvoljena gradnja, objekti se moraju graditi od čvrstog materijala na način da dio objekta ostane nepoplavljen i za najveće vode.

Potrebno je zaštititi postojeće lokalne izvore vode, bunare, cisterne koji se moraju održavati i ne smiju zatrpavati ili uništavati na drugi način.

POTRESI
Područje općine Netretić nalazi se u zoni VIII° po MCS ljestvici.
Mjere zaštite
Protupotresno projektiranje kao i građenje građevina treba provoditi sukladno zakonskim propisima o građenju (važeći Zakon o prostornom uređenju i važeći Zakon o gradnji) i prema postojećim tehničkim propisima za navedenu seizmičku zonu. Projektiranje, proračun i konstruiranje armirano-betonskih konstrukcija zgrada i inženjerskih objekata se računa prema Pravilniku o tehničkim normativima za izgradnju objekata visokogradnje u seizmičkim područjima (Sl. list 31/81, 49/82, 29/83, 21/88 i 52/90).
Potrebno je osigurati dovoljno široke i sigurne evakuacijske putove, omogućiti nesmetan pristup svih vrsta pomoći u skladu s važećim propisima o zaštiti od požara, elementarnih nepogoda i ratnih opasnosti.
Također se potrebno pridržavati Pravilnika o mjerama zaštite od elementarnih nepogoda i ratnih opasnosti u prostornom planiranju i uređivanju prostora (NN 29/83, 36/85 i 42/86) s naglaskom na:

· međusobni razmak stambenih, osim objekata niske stambene izgradnje, odnosno poslovnih objekata ne može biti manji od H1/2+H2/2+5m, gdje je H1 visina vijenca jednog objekta, a H2 visina vijenca susjednog objekta pod uvjetom da krovište nema nagib veći od 60°, a sljedeća uvučena etaža ne prelazi liniju nagiba od 45°,

· izgrađivati se mogu samo otvoreni blokovi koji imaju najmanje dva otvora čija širina ne može biti manja od  H1/2+H2/2+5m,

· neizgrađene površine za sklanjanje od rušenja i evakuaciju stanovništva moraju biti udaljene od susjednih objekata najmanje za polovicu visine (H/2) tih objekata. Veličina neizgrađene površine ne može biti manja od st./4 računato u m2, gdje je st. broj stanovnika,

· uvjeti uređenja prostora za građevnu česticu moraju sadržavati i stupanj seizmičnosti područja u kojem se čestica nalazi.
Građevine društvene infrastrukture, sportsko-rekreacijske, zdravstvene i slične građevine koji koristi veći broj različitih korisnika, javne prometne površine, moraju biti građene ili uređene na način da se spriječi stvaranje arhitektonsko-urbanističkih barijera.
U građevinama društvene infrastrukture, sportsko-rekreacijske, zdravstvene i slične namjene koje koristi veći broj različitih korisnika, osigurati prijem priopćenja nadležnog županijskog centra 112 o vrsti opasnosti i mjerama koje je potrebno poduzeti.
SUŠE 
Kao metorološka pojava nastaje uslijed dugotrajnog pomanjkanja oborina i izaziva tzv. hidrološku sušu – pomanjkanje podzemne vode. Najveće štete suša izaziva na poljoprivredi, posebno u početnoj fazi rasta kulture.
Mjere zaštite
U mjerama zaštite od suše i smanjenju eventualnih šteta potrebno je sagledati mogućnost izgradnje sustava navodnjavanja okolnih poljoprivrednih površina u smislu da korisnici zone na svoje poljoprivredne površine postave vodene pumpe kako bi sami navodnjavali svoje poljoprivredne površine te time spriječili uništavanje poljoprivrednih kultura za vrijeme sušnih razdoblja.

OLUJNO I ORKANSKO NEVRIJEME
To je vjetar jačine od 8 bofora prema Beanfortovoj ljestvici čija brzina iznosi preko 74 km/h. Olujni vjetar, a ponekad i orkanski, udružen s velikom količinom oborine ili čak i tučom, osim što stvara velike štete na imovini, poljoprivrednim i šumarskim dobrima, raznim građevinskim objektima, u prometu te tako nanosi gubitke u gospodarstvu, ugrožava i često puta odnosi ljudske živote.

Mjere zaštite
Kod planiranja i gradnje prometnica valja voditi računa o vjetru i pojavi ekstremnih zračnih turbulencija. Na prometnicama, tj. na mjestima gdje vjetar ima jače olujne udare, trebaju se postaviti posebni zaštitni sistemi, tzv. vjetrobrani i posebni znakovi upozorenja.
KLIZIŠTA
Iako na području Općine nova klizišta nisu aktivirana, ovim Planom određene su preventivne mjere.
Mjere zaštite
Ukoliko se u zoni zahvata unutar obuhvata Plana u kojem je predviđeno građenje nalaze klizišta ili mjesta velikih erozija, nužno ih je označiti u kartografskom prikazu. Za eventualne zone klizanja i erozije potrebno je predvidjeti urbanističke mjere zaštite, odnosno potrebno ih je sanirati, a prilikom projektiranja objekata voditi računa da isti izdrže opterećenja sukladno važećem Zakonu o gradnji, pored toga poštivati i važeći Zakon o zaštiti od elementarnih nepogoda i važeći Pravilnik o mjerama zaštite od elementarnih nepogoda i ratnih opasnosti u prostornom planiranju i uređivanju prostora.
SNJEŽNE OBORINE
U posljednjih 10 godina snježne oborine nisu predstavljale veći problem. Snijeg do visine 50 cm može izazvati poremećaje u opskrbi, cestovnom prometu, osobito u radu hitnih službi (hitna medicinska pomoć, vatrogasci itd.). Ugroženi su svi prometni pravci, a osobito nerazvrstane ceste koje su u nadležnosti koncesionara Općine.

U slučaju neprohodnosti nerazvrstanih prometnica, poljskih i šumskih puteva, moglo bi doći do ugrožavanja stanovnika koji su stariji, bolesni, nemoćni a kojima treba stalna medicinska skrb.
POLEDICE
Učestalost padalina koje su izazvale poledicu, a koja se nije mogla promptno riješiti je 4 dana u godini, i to samo kada pada kiša na pothlađeno tlo, pa se zaledi ili kada pada kiša koja se odmah ledi na tlu, te se unatoč neprekidnoj intervenciji u tim prilikama radi poštivanja prioriteta ne može spriječiti zaleđenost cesta. Ugrožene su sve prometnice na prostoru obuhvata Plana.

Mjere zaštite
Preventivne mjere su u odgovarajućoj službi koja u svojoj redovnoj djelatnosti vodi računa o sigurnosti prometne infrastrukture, zbog poduzimanja potrebnih aktivnosti i zadaća pripravnosti operativnih snaga i materijalnih resursa.

TEHNIČKO-TEHNOLOŠKE KATASTROFE IZAZVANE NESREĆAMA U GOSPODARSKIM OBJEKTIMA
Na prostoru Općine Netretić pravni subjekti koji za vlastitu upotrebu skladište tvari opasne po živote stanovništva ili okoliš te predstavljaju moguću opasnost od tehničko –tehnoloških nesreća su:
· INA d.d. - Benzinska postaja VUKOVA GORICA, autocesta A1 Zagreb-Split- Dubrovnik

· PlinaCro d.o.o. - MP Pula - Karlovac DN 500 - plinovod
Mjere zaštite
U blizini lokacija gdje se proizvode, skladište, prerađuju, prevoze, sakupljaju ili obavljaju druge radnje s opasnim tvarima ne preporuča se gradnja objekata u kojem boravi veći broj osoba. (dječji vrtići, škole, sportske dvorane, trgovački centri, stambene građevine i sl.).
Nove objekte koji se planiraju graditi u kojima se pojavljuju opasne tvari potrebno je locirati na način da u slučaju nesreće ne ugrožavaju stanovništvo (rubni dijelovi poslovnih zona) te obvezati vlasnike istih na uspostavu sustava za uzbunjivanje i uvezivanje na nadležni županijski centar 112. Udaljenost gradnje ovisi oscenariju najgoreg mogućeg slučaja iz „Procjene ugroženosti stanovništva, materijalnih i kulturnih dobara i okoliša od katastrofa i velikih nesreća“ za područje Općine Netretić.
Ostale mjere zaštite moraju biti u skladu s Pravilnikom o mjerama zaštite od elementarnih nepogoda i ratnih opasnosti u prostornom planiranju i uređivanju prostora (NN 29/83, 36/85 i 42/86)
TEHNIČKO-TEHNOLOŠKE KATASTROFE IZAZVANE NESREĆAMA U PROMETU 
Prema Odluci o određivanju parkirališnih mjesta i ograničenjimaza prijevoz opasnih tvari javnim cestama (NN 114/12), određeno je da se prijevoz opasnih tvari prometnicama na području Općine Netretić smije vršiti i to:

· Autocestom A1 (Zagreb-Split-Dubrovnik)

Ostalim državnim, županijskim i lokalnim cestama Općine Netretić prijevoz opasnih tvari se ne smije vršiti osim u slučajevima snabdijevanja lokalnog stanovništva i gospodarskih subjekata.

Mjere zaštite
Uvjetovati izgradnju objekata u kojima se okuplja veći broj ljudi (škole, vrtići, sportski objekti i sl.) u unutrašnjosti naselja, odnosno, ne iste graditi u blizini prometnica po kojima se prevoze opasne tvari za lokalne potrebe.
Prometnice prilikom rekonstrukcije, ili nove prometnice graditi na način da udovoljavaju sigurnosnim zahtjevima i standardima, i da osiguravaju nesmetan promet svih vrsta vozila.
ZAŠTITA OD EPIDEMIJA 
Mjere zaštite
Izgradnju gospodarskih građevina za uzgoj životinja udaljiti od pojasa stambenog i stambeno-poslovnog objekta. Gospodarske građevine za uzgoj životinja ne smiju se graditi u radijusu od 500 m oko potencijalne lokacije vodocrpilišta.
Obzirom na pojavu bolesti kao što su ptičja gripa, a posebno svinjska kuga, tamo gdje je to još moguće potrebno je u vangradskim naseljima spriječiti širenje istih i injihovo spajanje, odnosno ostaviti razmake koji omogućavaju stvaranje dezinfekcijskih barijera  - koridora.
ZAŠTITA OD POŽARA
Na području obuhvata Plana predviđene mjere zaštite od požara definirane su važećim Zakonom o zaštiti od požara, Pravilnikom o uvjetima za vatrogasne pristupe te Pravilnikom o hidrantskoj mreži za gašenje požara.

Vatrogasni pristupi su osigurani po svim planiranim javnim prometnim površinama čime je omogućen pristup do svake građevne čestice.

U svrhu sprečavanja širenja požara na susjedne građevine, građevina mora biti udaljena od susjednih građevina najmanje 4 m ili manje, ako se dokaže uzimajući u obzir požarno opterećenje, brzinu širenja požara, požarne karakteristike materijala građevine, veličinu otvora na vanjskim zidovima građevine i dr. da se požar neće prenijeti na susjedne građevine ili mora biti odvojena od susjednih građevina požarnim zidom vatrootpornosti najmanje 90 minuta, koji u slučaju da građevina ima krovnu konstrukciju (ne odnosi se na ravni krov vatrootpornosti najmanje 90 minuta) nadvisuje krov građevine najmanje 0,5 m ili završava dvostranom konzolom iste vatrootpornosti dužine najmanje 1 m ispod pokrova krovišta, koji mora biti od negorivog materijala najmanje u dužini konzole.
Radi omogućavanja spašavanja osoba iz građevine i gašenja požara na građevini i otvorenom prostoru, građevina mora imati vatrogasni prilaz određen prema posebnom propisu, a prilikom gradnje ili rekonstrukcije vodoopskrbnih mreža, mora se, ukoliko ne postoji, predvidjeti unutarnja i vanjska hidrantska mreža sukladno važećem Pravilniku o hidrantskoj mreži za gašenje požara.
Kod projektiranja novih prometnica i mjesnih ulica ili rekostrukcije postojećih, obavezno je planiranje vatrogasnih pristupa koji imaju propisanu širinu, nagibe, okretišta, nosivosti i radijuse zaokretanja, a sve u skladu sa važećim Pravilnikom o uvjetima za vatrogasne pristupe.
Prilikom projektiranja građevina, potrebno je koristiti važeće pozitivne hrvatske propise odnosno priznata pravila tehničke prakse, tako da ispunjavaju bitne zahtjeve iz područja zaštite od požara, što se temelji na važećem Zakonu o zaštiti od požara i na temelju njega donesenih propisa, te uvjetima zaštite od požara utvrđene posebnim zakonom i na temelju njih donesenih propisa.

Za zahtjevne građevine izraditi elaborat zaštite od požara kao podlogu za projektiranje mjera zaštite od požara u glavnom projektu.

Ostale mjere zaštite od požara potrebno je projektirati u skladu s važećim pozitivnim hrvatskim propisima i normama iz područja zaštite od požara, ovisno o vrsti građevine i djelatnosti za koju se projektira.
Potrebno je dosljedno se pridržavati važeće zakonske regulative i prijedloga tehničkih i organizacijskih mjera iz Procjene ugroženosti od požara Općine Netretić.

Kod projektiranja građevina za koje ne postoje hrvatski propisi prema kojima projektant može odrediti potrebnu klasu otpornosti na požar nosive konstrukcije (a također ni druge zahtjeve u vezi građevinske zaštite od požara), primijeniti odgovarajuće inozemne propise kao priznata pravila tehničke struke.
OSTALE MJERE ZA SLUČAJ KATASTROFE I VELIKE NESREĆE

Pored gore navedenih mogućih vrsta opasnosti kojima je izložena Općina Netretić kao i prostor obuhvata Plana, te mjera kojima se smanjuju mogućnosti nastanka velikih nesreća ili katastrofa, nužno je predvidjeti i mjere kojima se omogućuje opskrba vodom i energijom za vrijeme otklanjanja posljedica nastalih prirodnom ili tehničko-tehnološkom nesrećom na način da se: 

· utvrdi mogućnost i način opskrbe vodom i energijom; 

· kartografski prikaže razmještaj vodoopskrbnih objekata za izvanredne situacije te razmještaj pokretnih elektroenergetskih uređaja. 
Također je nužno predvidjeti mjere koje će omogućiti učinkovito provođenja mjera civilne zaštite (evakuacija, sklanjanje i zbrinjavanje) na način da se: 

· Kartografski prikažu lokacije smještaja sirena za uzbunjivanje, te navedu drugi načini obavješćivanja i uzbunjivanja stanovništva, 
· Kartografski prikažu sabirni punktovi za evakuaciju, putovi evakuacije, te lokacije smještaja evakuiranih (čvrsti objekti ili kamp naselja). 
SKLONIŠTA 
Zahtjevi zaštite i spašavanja
Na području Općine Netretić ne postoji javno sklonište, skloništa za pojedini građevinski blok niti skloništa u gospodarskim i društvenim objektima, niti relevantni podaci o privatnim kućama koje posjeduju podrumske prostorije.
Općina Netretić se nalazi u 4. stupnju ugroženosti. Gradovi i naseljena mjesta 4. stupnja ugroženosti ili malo ugroženi gradovi i naseljena mjesta su gradovi i naseljena mjesta u kojima živi preko 2.000 do 5.000 stanovnika. Područja gradova i naseljenih mjesta iz 4. stupnja ugroženosti ne trebaju graditi skloništa nego se planira zaštita stanovništva u zaklonima. 
Na području obuhvata plana ne planira se izgradnja skloništa ni zaklona.
Podrumski i drugi podzemni ili djelomično ukopani prostori trebaju se graditi tako da mogu poslužiti kao objekti za sklanjanje (zakloni).

9.

MJERE PROVEDBE PLANA

Članak 55.
Provedba ovog plana treba obuhvatiti sve aktivnosti koje omogućavaju njegovu provedbu i implementaciju na način da se postignu uvjetovane kvalitete funkcionalne organizacije i oblikovanja prostora, te tražena razina zaštite okoliša.
Mjere za provođenje Plana odnose se na izradu i realizaciju programa uređenja zemljišta, odnosno pripremu zemljišta za izgradnju, kao i na izradu projekata prometne i komunalne infrastrukture kako bi se utvrdili točni parametri njezine izgradnje vezano uz situacijski i visinski položaj u prostoru, te osigurao Planom uvjetovani minimum komunalnog opremanja ovog područja.
Za rješenje vodoopskrbe cjelokupnog područja obuhvata Plana i okolnog šireg pripadajućeg područja naselja mora se izraditi posebna projektna dokumentacija u kojoj će se izvršiti detaljna analiza količina specifične potrošnje vode, provesti odgovarajući hidraulički proračun, definirati trase i profili cjevovoda, te odrediti točno mjesto priključenja na postojeći cjevovod.

Za planiranu kanalizacijsku mrežu na području obuhvata Plana mora se izraditi odgovarajuća projektna dokumentacija u kojoj će se provesti detaljan hidraulički proračun kanalizacijske mreže i ostalih kanalizacijskih građevina, a obzirom na stvarne količine otpadnih voda na ovom području

Nakon pripreme zemljišta potrebno je pristupiti uređenju komunalnih građevina i uređaja koja sadržava slijedeće:

· izgradnja prometnica,

· izgradnja infrastrukturnih građevina i uređaja za vodoopskrbu, odvodnju, elektroopskrbu i TK mrežu,

· izvedba javne rasvjete.
Komunalna infrastruktura na području obuhvata Plana mora se izvesti unutar trasa prometnica predviđenim Planom. Izuzetak čine manje korekcije radi prilagođavanja fizičkim uvjetima terena i zadovoljavanju propisa. Komunalna i ostala infrastruktura može se izgraditi i u fazama, a na temelju odgovarajućeg akta za građenje. Do izgradnje prometnica u punom planiranom profilu mogu se koristiti postojeće prometnice i putovi.
Korekcija trase komunalne infrastrukture kod izrade glavnog projekta neće se smatrati izmjenom ovog Plana.
Lokacijska dozvola ili drugi odgovarajući akt za građenje, može se izdavati ukoliko u naravi postoji pristupni put (evidentiran u katastru ili na posebnoj geodetskoj podlozi) uz uvjet da se omogući formiranje potrebne čestice za prometnicu.
III. ZAVRŠNE ODREDBE
Članak 68.
Ova odluka stupa na snagu 8 dana od dana objave u „Glasniku Općine Netretić“. 

